NaiveNeuron/SloPal huggingface dataset:
Počiatek, Ján, minister dopravy, výstavby a regionálneho rozvoja SR (2015-11-26):
Ďakujem za slovo. Vážená pani predsedajúca, vážené dámy, vážení páni, vážený pán poslanec, ako správne uvádzate, záväznú ponuku na projektovanie, výstavbu, financovanie, prevádzku a údržbu zásadného strategického projektu slovenskej dopravnej infraštruktúry, ktorým je Diaľnica D 4 a Rýchlostná cesta R7, podali v termíne všetky štyri renomované, na medzinárodnom trhu etablované konzorciá. To len svedčí o kvalite prípravy a vedenia súťaže z našej strany. Dodržiavajúc nami nastolenú maximálnu transparentnosť celého procesu prípravy tohto projektu, sme v tento deň zverejnili tlačovú správu, ktorou sme širokú verejnosť informovali o dosiahnutí tohto ďalšieho míľnika projektu. V týchto dňoch finišujeme spolu s naším poradenským tímom vyhodnocovanie súladu ponúk štyroch „šorblingstovaných“ uchádzačov so záverečnými informatívnymi dokumentami a minimálnymi technickými požiadavkami projektu. Následne budú uchádzači, ktorých ponuky budú vyhodnotené ako súladné, v zmysle zákona o verejnom obstarávaní vyzvaní na účasť pri otváraní obálok s ponúknutou celkovou cenou za projekt. Otváranie obálok predpokladáme v prvej polovici decembra. Tak ako o všetkých zásadných míľnikoch tohto projektu, aj o tomto budeme širokú verejnosť informovať prostredníctvom tlačovej besedy ešte v deň, keď sa dozvieme meno konzorcia s najvýhodnejšou ponukou na realizáciu bratislavského obchvatu a Rýchlostnej cesty R 7. Ďakujem, skončil som.
Brixi, Otto, poslanec NR SR (2014-02-04):
Ďakujem pekne, pán predseda. Pán kolega Kadúc, tak neviem teda, čo sa od piatku zmenilo, keď si povedal, že zákon odporúčaš plénu schváliť a postúpiť do druhého čítania. Dnes ho odporúčaš stiahnuť. Ale iba faktograficky k niektorým bodom, ktoré som si vypichol z tvojho príspevku. Čo sa týka písma, samozrejme, áno, máme záujem upraviť aj veľkosť, aj typ písma, ale nie tak, aby to bolo v rozpore s akýmikoľvek zmluvnými a obchodnými vzťahmi, ale iba s jediným cieľom, a to tým, aby spotrebiteľ bol jasne poučený, do akých právnych vzťahov ide a aby si bol vedomý toho, aké riziká z týchto právnych vzťahov vyplývajú. Čo sa týka bezhotovostných úverov, tak ako už povedal aj pán kolega Martvoň, však je to aj iniciatíva vlády, aby sa akékoľvek finančné plnenia poskytovali hotovosť, teda bezhotovostne a transparentne. Aby bol zadefinovaný ich tok a spôsob ich nadobudnutia, či už prijímateľom, alebo spôsob poskytnutia tými subjektmi, ktoré ich poskytujú. Čo sa týka znižovania ceny nehnuteľnosti, ja by som sa neobával toho, že akákoľvek závada môže byť na škodu tej samotnej dražby alebo toho samotného spotrebiteľa, keďže my zavádzame samotný pojem všeobecná hodnota nehnuteľnosti v danom čase a v danom priestore. Čiže tá cena sa nemôže znižovať pod úroveň, ktorá by mohla byť na škodu ktorejkoľvek strany v tom zmluvnom vzťahu a najmä tej strany, ktorá by v tomto vzťahu mohla ťahať za kratší koniec. Ďakujem pekne.
M. Číž, podpredseda NR SR: (2007-09-20):
Pán poslanec, zrejme chcete využiť právo. Nech sa páči, máte dve minúty.
Šuca, Peter, poslanec NR SR (2013-10-29):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre ľudské práva a národnostné menšiny a – Výboru Národnej rady Slovenskej republiky pre obranu a bezpečnosť; ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 30 dní a gestorskému výboru do 32 dní od prerokovania návrhu zákona v Národnej rade Slovenskej republiky v prvom čítaní. Dajte, prosím, hlasovať.
Kuffa, Filip, poslanec NR SR (2021-07-01):
Ďakujem za slovo. No je mi smiešne tuná z niektorých príspevkov. Ale, pán kolega Takáč, správne si uvedom, sú to nielen pozemky lesné, ale nelesné sú tam tiež, zhruba 7 % z tých výmer. Tie percentuálne výmery, čo si povedal, ja poviem ešte jedny percentá, ktoré v podstate počítala Európska environmentálna agentúra z lesnatosti území a koľko z toho tvoria národné parky, tak je to až 11 % a Slovensko v rámci európskych štátov je na druhom mieste. Prvenstvo má malé Luxembursko, hej, pre porovnanie. Správne si povedal, že bude to mať obrovský negatívny vplyv na rozpočet verejnej správy a najsmutnejšie na tom je, oni to ani nevedia vyčísliť, koľko to bude stáť. Veď my sa tu bavíme o bezzásahu, 50 % území majú prejsť do bezzásahu a ten hoax, že súkromných vlastníkov sa to nedotkne, tak to možnože hovorí len buď klamár, alebo človek, ktorý poriadne do toho nevidí. No tak keď mám víziu, národných parkov je dneska 20 % územia bezzásahu, že to chcem natiahnuť na 50 % a ešte rozšíriť na 75 %, tak to jednoducho tých súkromných vlastníkov zasiahne. Povedal si príklad, ako to dopadlo v Belianskych Tatrách. Naozaj to také spanilé reči, že my chceme mať krásne zelené živé lesy, potrebujeme tú ochranu prírody. No choďte sa pozrieť do Tatier, kde tá ochrana prírody funguje už 20 rokov, či koľko to je, ešte aj viac asi ako 20 rokov, jak tie lesy vyzerajú. Sivé, vyschnuté, rozpadajúce sa lesné porasty. Čo sa týka toho výpadku daní, dobre si to hovoril, že dôjde k výpadku daní, keď sa zmení kategória lesa, ale na druhej strane musím povedať, že keď si lesy vážime, tak si myslím, že potom by sa nemala vyberať za nich daň za lesné pozemky, keď tie služby chceme všetci.
Danko, Andrej, predseda NR SR (2017-12-13):
Reaguje pán poslanec Glváč. Poprosím pána poslanca Glváča s reakciou na faktické.
Šofranko, Mária, poslankyňa NR SR (2021-10-20):
Samozrejme, pán kolega, nemusíte mať obavy, všetko to budú kvalifikovaní ľudia.
J. Brocka, poslanec: (2005-09-27):
Pani kolegyňa, ja hovorím o takýchto dvoch kolegoch, ktorí majú rovnaký... Len aby ste vedeli, že som nestúpil v tomto prípade vedľa. Ja to považujem za veľkú nespravodlivosť. A nakoniec aj tí vaši kolegovia, ktorí nemali to šťastie ísť do dôchodku podľa nového systému, to rovnako považujú za veľkú nespravodlivosť.
Bugár, Béla, podpredseda NR SR (2016-11-29):
Prezentujme sa a hlasujme o návrhu pani poslankyne Laššákovej. (Hlasovanie.) Prítomných 142 poslancov, za 128, zdržalo sa 13 poslancov, 1 nehlasoval. Konštatujem, že návrh bol schválený.
Pellegrini, Peter, podpredseda NR SR (2020-07-23):
Ďalší v rozprave pán poslanec Žiga. Pripraví sa pán poslanec Kmec. Nech sa páči, pán poslanec, máte slovo.
Jasaň, Viliam, poslanec NR SR (2012-09-14):
Ďakujem. Ja len jednu poznámku. Vážený pán kolega Vašečka, presne o to nám ide, o čom ste hovorili, o spravodlivosť a dať každému, čo mu patrí, o to nám ide. My nechceme, aby zamestnanec bol v područí zamestnávateľa a ten si s ním robil, čo chce; česť výnimkám. Ďakujem pekne.
Pollák, Peter, poslanec NR SR (2023-03-22):
Ďakujem pekne. Chcem informovať členov ľudskoprávneho výboru, že zvolávam výbor o dvanástej v miestnosti č. 147.
Hrnčiar, Andrej, podpredseda NR SR (2019-03-27):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy, do rozpravy sa neprihlásil nikto. Vyhlasujem všeobecnú rozpravu za skončenú a prerušujem rokovanie o tomto bode programu. Vyhlasujem prestávku do 17.05. (Prestávka.) (Po prestávke.)
Grendel, Gábor, podpredseda NR SR (2022-09-27):
Tri faktické poznámky na vystúpenie pána poslanca. Ako prvý pán poslanec Ondrej Dostál.
Figeľ, Ján, podpredseda NR SR (2015-05-26):
S reakciou na faktické, nech sa páči, Juraj Droba.
Ďuriš Nicholsonová, Lucia, podpredsedníčka NR SR (2018-06-21):
Štyri faktické poznámky na vaše vystúpenie. Končím možnosť prihlásiť sa. Pán poslanec Maďarič.
Milanová, Natália, poslankyňa NR SR (2019-01-31):
Pán poslanec Hrnčiar, ja som veľmi vďačná za skúsenosť, ktorú ste tu povedali, a myslím si, že viacerí z vás, ktorí tu sedíte a v politike sa už roky pohybujete, tak tých skúseností máte neúrekom. A som aj vďačná za to, že sa tu o nich všetkých hovorí. Ja si nemyslím, že je novinár ako novinár a nestaviam novinárov na piedestál neomylnosti. Ešte by som chcela povedať, že aj skúsenosti, ktoré tu odzneli, súviseli do veľkej miery s predvolebnými kampaňami, ak som to správne porozumela. A vieme, že aj v tých predvolebných kampaniach sa váľajú vedrá, vedrá špiny, sprava, zľava, odvšadiaľ. Bodaj by to tak nebolo, ale obávam sa, že máme tu niekoľko volieb a zopakuje sa to znova. Ale bolo by veľmi krásne, keby sme možno pre začiatok urobili takú vec podľa Solženicyna, my všetci by sme si zobrali príklad a začali nežiť v klamstve. Takže aj taký pekný.
B. Bugár, podpredseda NR SR: (2005-02-04):
(Hlasovanie.) Prítomných 139, za 78, zdržalo sa 60 poslancov a 1 nehlasoval. Konštatujem, že sme tento vládny návrh zákona schválili. Ďalej pristúpime k hlasovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 o policajnom zbore v znení neskorších predpisov, tlač 938. Pán poslanec Jozef Šimko, nech sa páči, máte slovo a môžete uvádzať jednotlivé hlasovania.
Kollár, Boris, predseda NR SR (2020-05-12):
Ďakujem pekne, pán poslanec, rovnako poprosím písomne. S ďalším procedurálnym pán poslanec Blanár.
Paška, Pavol, predseda NR SR (2012-10-18):
Pán poslanec Přidal.
Remišová, Veronika, dočasne poverená podpredsedníčka vlády a ministerka investícií, regionálneho rozvoja a informatizácie SR (2023-05-09):
Ďakujem veľmi pekne, pán predsedajúci. Vážené panie poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 95 o informačných technológiách vo verejnej správe a o zmene a doplnení niektorých návrhov zákonov. Návrh bol vypracovaný na základe legislatívnych úloh. Cieľom návrhu zákona je reagovať na aplikačné problémy v praxi, zlepšovať kvalitu elektronických služieb za účelom dohliadnuť na kvalitu týchto služieb občanom a podnikateľom, znížiť náročnosť ich poskytovania pre občanov a podnikateľov, a teda aj pre bežného používateľa. Čo by som chcela vypichnúť v tomto zákone, je, novelizuje sa ním aj zákon 305, ktorým sa okrem iného upúšťa od, podľa môjho názoru, nezmyselného poplatku za zvýšenie kapacity elektronickej schránky pre iné orgány, ako sú orgány verejnej moci, napr. pre advokátov, podnikateľov, ktorí musia povinne komunikovať so súdmi, ale, samozrejme, aj pre bežných občanov, ktorí už nebudú musieť žiadať o zvýšenie kapacity elektronickej schránky a pri každej žiadosti o zvýšenie platiť za jedno giga 10 eur. Toto robilo zo štátneho emailu jednu z najdrahších emailových, emailových služieb. Takisto návrh má za cieľ precizovať kompetencie vládnej jednotky CSIRT MIRRI, posilniť kybernetickú bezpečnosť a takisto aj ruší aj obmedzenia kapacity, to znamená, že doteraz štátna schránka, štátny email na slovensko.sk mal obmedzenú kapacitu, teraz tieto obmedzenia rušíme, pretože sú nezmyselné. Vážené dámy, vážení páni, som presvedčená, že táto novela o informačných technológiách vo verejnej správe a s tým aj súvisiaca novela zákona o e-Governmente prinesie očakávané zmeny v elektronických službách štátu, najmä v ich kvalite, tak aby sa dali jednoducho používať, boli pre občana zrozumiteľné, nie problematické, zdĺhavé alebo inak komplikované. Taktiež upustenie od poplatku za zvýšenie kapacity elektronickej schránky môže pomôcť motivácii občanov a podnikateľov k elektronickej komunikácii so štátom a tým aj ďalej eliminovať listinnú podobu vydávaných elektronických úradných dokumentov. Ďakujem vám za pozornosť a dovoľujem si vás požiadať o podporu tohto návrhu zákona. Ďakujem.
Martvoň, Anton, poslanec NR SR (2012-09-11):
Ďakujem pekne. Začnem asi tým, že v podstate pani Nicholsonová, pani poslankyňa Nicholsonová správne poznamenala, že za ich vlády tento post podpredsedu vlády bol iba formálnym postom bez reálnych výsledkov, alebo aspoň tak som to nejako pochopil. Poznačil som si, že čo pani poslankyňa povedala, že problematika ľudských práv sa dotýka akejkoľvek sféry, no a práve na to chcem nadviazať, že práve tie jednotlivé sféry sú zverené jednotlivým ministerstvám, ktoré sa o to starajú a ktoré na to dohliadajú. Však uvedomme si jednu základnú vec. Sme členským štátom Rady Európy, podliehame jurisdikcii Európskeho súdu pre ľudské práva, taktiež európskym ostatným súdom. Však máme tu nezávislé inštitúcie, nehovoriac o Ústavnom súde, ktoré dohliadajú na dodržiavanie ľudských práv na Slovensku. Preto ja si myslím, že zverme problematiku ľudských práv jednotlivým rezortom, ktoré sa špecializujú na jednotlivé oblasti, kde sa aj vyskytujú tie ľudské práva. Nie je pravda, že by jednotliví ministri s tým nemali skúsenosti. Dajme príklad, ministerstvo kultúry má skúsenosti so slobodou náboženského vyznania, svedomia. Však majú na starosti registráciu cirkví. Ministerstvo vnútra zasa dohliada na osobnú slobodu a bezpečnosť a ministerstvo spravodlivosti dohliada na väzbu a práva väzňov ako ďalšie. A ďalšie a ďalšie problematiky, ktoré práve súvisia s dodržiavaním ľudských práv v tých inštitúciách. Čiže ja by som to dal skôr do takej roviny, že zverme to odborníkom na ministerstvách, a nie politickým nominantom, ktorí boli v kancelárii podpredsedu vlády pre ľudské práva. A zároveň chcem povedať, že máme tu dve inštitúcie. Jedna je ústavná, to je ombudsman, ktorý má taktiež, alebo teda ochranca ľudských práv, teda verejný ochranca, ktorý má niečo v kompetencii, a máme tu Slovenské národné stredisko pre ľudské práva, ktoré si dôsledne plní svoje úlohy a dohliada taktiež na základe medzinárodnej zmluvy na dodržiavanie ľudských práv v Slovenskej republike a dáva správy potom pre OSN.
Dobeš, Peter, poslanec NR SR (2020-07-09):
Ďakujem za slovo. Pani poslankyňa, zarazil ma váš úvodný taký, taký posmešný prístup k predloženému zákonu a to ste pritom, pri všetkej úcte, predsedkyňa zdravotného výboru. K tak závažnej veci, ako je ochrana života a pomoc, konkrétna pomoc matkám. Pred dvadsiatimi rokmi sme zakladali jednu neziskovú organizáciu a za tú dobu sme pomohli vyše 700 ženám a niekoľkým stovkám detí. Ide o konkrétnu pomoc, nie teoreticky vyprávať o niečom, ale v konkrétnej pomoci tejto skupine ženám pomáhať. Bolo všelijako, raz nebolo na vodu, raz nebolo na zaplatenie energií, ale prežila organizácia a naďalej pomáha. Podčiarkujem, konkrétna pomoc. Je to vážna téma a často aj smutná, tak by sme možno k nej mohli aj trošku s určitým pocitom vážnosti pristupovať, a nie tak, ako sme to na začiatku počuli. My pomáhame a držíme sa hesla: Nesúdime, pomáhame. Ďakujem.
A. Belousovová, predsedníčka NR SR: (2006-12-07):
(Prerušenie rokovania o 20.00 hodine.)
Bugár, Béla, podpredseda NR SR (2019-09-25):
Vážené panie poslankyne, páni poslanci, budeme pokračovať. Predtým... Čo to je za procedurálny, pán poslanec Nedoba? Mýliť sa je ľudské. Takže prosím vás, pán overovateľ, aby ste oznámili výsledky hlasovania, nech sa páči.
Kollár, Boris, poslanec NR SR (2019-04-02):
Ja by som chcel na záver poďakovať všetkým kolegom za vecnú diskusiu. Ďakujem.
Pčolinský, Peter, podpredseda NR SR (2023-01-26):
S ďalšou faktickou pán poslanec Jarjabek.
M. Sabolová, poslankyňa: (2003-11-07):
Ďakujem pekne.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 145, za 89, proti 2, zdržalo sa 54 poslancov. Aj váš návrh bol schválený. Nech sa páči.
Burian, Jozef, poslanec NR SR (2018-10-18):
Ďakujem. Vážená pani predsedajúca, vážené kolegyne, kolegovia, ja len takú malú poznámku. Ako myslím si, že dá sa povedať, prepojenie fiskálnej pokladne s online systémom na serveri finančnej správy určite je pozitívnym krokom a je dobrým krokom a je krokom vpred. Faktom je, že je nutné, aby sa zabezpečila bezpečnosť tohto celého systému. A, bohužiaľ, v tomto zákone chýbajú, možno to naznačil aj pán Heger vo svojom vystúpení, možno naznačil aj pán Jurzyca, asi bude dobré v druhom čítaní možno niektoré veci dopracovať, pokiaľ sa týka bezpečnosti prenosu dát, aby tieto výnosy alebo predpokladané výnosy, ktoré sa očakávajú z týchto fiskálnych pokladní, boli také, aké sú plánované, vyše 100 mil., v opačnom prípade bude veľký priestor na špekuláciu v oblasti zadávania dát v rámci online systémov medzi fiskálnou pokladňou a servrami finančnej správy. Nechcem dlho rozprávať o úložiskách a o dátových úložiskách, o ich zabezpečení, certifikácii, plombovaní a tak ďalej. A myslím, že to bude asi priestor na to druhé čítanie a možno aj na pozmeňujúce návrhy. Ďakujem pekne.
Danko, Andrej, predseda NR SR (2018-06-14):
Ďakujem. Keďže jediný prihlásený do rozpravy bol poslanec Antal, súčasne vyhlasujem rozpravu za skončenú. Chce k rozprave zaujať stanovisko navrhovateľ ešte raz? Nie. Žiada si záverečné slovo spoločný spravodajca? Súčasne vás prosím, aby ste oznámili termín hlasovania o tomto návrhu.
Beblavý, Miroslav, poslanec NR SR (2017-01-31):
Ďakujem pekne. Ja nemám návrh, o ktorom treba hlasovať, ja mám, pani poslankyňa, pani predsedajúca pre vás upozornenie podľa rokovacieho poriadku. Podľa § 32 ods. 4 je do sály zakázané nosiť materiály propagujúce politickú stranu alebo politické hnutie alebo šíriace reklamu. Viacerí poslanci strany ĽSNS v tejto chvíli tento zákaz porušujú pomerne viditeľným spôsobom, preto vás chcem poprosiť, aby ste v zmysle ods. 4 a ods. 2 tohto paragrafu ako predsedajúci konala. Ďakujem.
M. Číž, podpredseda NR SR: (2008-04-09):
Slovo má pani poslankyňa Vášáryová s faktickou.
Jurinová, Erika, podpredsedníčka NR SR (2014-05-15):
Pán poslanec Mičovský.
Paška, Pavol, predseda NR SR (2013-02-05):
Otváram rozpravu v treťom čítaní . Nemám prihlášku do rozpravy. Vyhlasujem ju za skončenú.
L. Szigeti, poslanec: (2009-09-09):
A druhá reakcia. Mne sa zdá, ako keby vám bolo ľúto, keby boli v štátnom rozpočte alokované finančné prostriedky na tieto účely. Pán kolega, viete si uvedomiť, koľko žltých krásnych školských autobusov by sa dalo kúpiť za tie prešustrované finančné prostriedky cez rôzne tendre, ktoré urobili na vašich ministerstvách vaši ministri, či na ministerstve životného prostredia, alebo na ministerstve výstavby a regionálneho rozvoja? Myslím si, že niekoľko sto takýchto autobusov by sa dalo kúpiť. Ďakujem.
Laurenčík, Milan, podpredseda NR SR (2021-07-02):
Ďakujem. Toto bol posledný príspevok vo všeobecnej rozprave. Vyhlasujem všeobecnú rozpravu za skončenú. Pýtam sa navrhovateľa, či chce zaujať stanovisko. Nech sa páči.
Galek, Karol, poslanec NR SR (2018-10-23):
Edo, ja si ťa dovolím iba doplniť. V prípade tohto SEPS-u ide práveže o plánovaný príjem, pretože naozaj, tak ako som čítal tie sumy, tie príjmy sú v tej výške tých 60 až 80 mil. konštantne. A teda ja sa pýtam, čo robia na tom regulačnom úrade, keď vidia, aké zisky sa tam dosahujú, že tieto zisky iba plynú do štátnej kasy a prečo radšej neregulujeme tento zisk na nulu tak, aby nám naozaj klesla cena tej elektriny, a to pre všetkých. Toto je iba jedno z takýchto opatrení, ktoré sú politickými zásahmi do cien elektriny. A je tu napríklad INES, ktorý urobil, alebo teda predstavil takzvanú elektrickú daň a zhrnul všetky tieto zásahy, ktoré by sme my ako politici z tých cien elektriny mali odstrániť, a práve tento SEPS je jednou z nich, pretože ak ja ako spotrebiteľ alebo ktokoľvek z nás, alebo každý jeden Slovák platí za elektrinu nielen za to, že mu je dodaná a nielen za tú samotnú komoditu, ktorá proste trasie, keď by strčil tie prsty do tej zásuvky, tak potom je to naozaj nefér voči iným spotrebiteľom. A teraz sa budem baviť hlavne o tých podnikateľoch, ktorí nie sú napríklad konkurencieschopní voči iným štátom, v ktorých takéto poplatky zavedené nemajú. Takže poďme na to, za chvíľku predstavím ďalšie dva zákony, kde takisto sa tejto téme venujem a dúfam, že budú úspešné.
D. Lipšic, poslanec: (2006-04-19):
Po druhé, pánovi poslancovi Cabajovi musím povedať a to aj pán minister dopravy potvrdí, ja si myslím, že to je veľmi ľahko verifikovateľné, ak hovoríme vecne, ja som aj vo vláde viackrát nepodporil skrátené legislatívne konanie a to je tiež ľahko verifikovateľné, ak neboli splnené podmienky. Niekedy išlo skrátené legislatívne konanie nie z môjho rezortu, ale z vlády do parlamentu bez môjho hlasu. Preto či som bol vo vláde alebo v parlamente, tak vždy som sa snažil aplikovať zákon o rokovacom poriadku. A ten zákon o rokovacom poriadku, pán poslanec, ten bol rovnaký, keď som bol členom vlády, ako aj keď som teraz v parlamente. Spomenuli ste vyšší princíp. Tak ja vám, pán poslanec, poviem, čo je vyšší princíp. Je to princíp, ktorý pozná naša ústava ako princíp zákonnosti. Každý štátny orgán môže konať len to, čo mu umožňuje zákon, nie ak sa mu to hodí, aj to, čo zákon neumožňuje. O tom je vyšší princíp a v tomto konkrétnom prípade, pán poslanec, vyšším princípom je táto brožúrka, zákon o rokovacom poriadku. Ďakujem, pán predseda.
Kondrót, Maroš, poslanec NR SR (2022-02-18):
Ďakujem pekne, pán predsedajúci. Vážený pán kolega poslanec Boris Susko, ďakujem pekne za tvoj príspevok. Veľmi jasne a trefne, aj keď skrátene, si to zhrnul. Rozprával si o faktoch bez nejakých zbytočných emócií. Tie fakty sú natoľko závažné, že pán minister keby mal trošku chlapskej cti, tak sám podá demisiu po tomto tvojom vystúpení. A po tých, po všetkom, čo tu zaznelo. Ja sa chcem dotknúť jednej veci. Toto je človek, ktorý sa vôbec nemal dostať do vlády Slovenskej republiky. Vôbec nemal byť reprezentantom. A vôbec nemá zastávať už post ministra vnútra. Vzhľadom na jeho prechmaty z minulosti na obdobie, keď ho karhala ešte premiérka Radičová, na jeho korupčné praktiky, a na to, ako znásilňuje právo a kriví právo vo funkcii, to ho neoprávňuje k tomu, aby tam bol čo len o sekundu dlhšie. Verím, že sa ho podarí odvolať. Ďakujem.
Pčolinský, Peter, poslanec NR SR (2018-11-28):
Ďakujem pekne, no otázka je, že či má zmysel to, o čom tu rokujeme, lebo ja som sa pred chvíľou dočítal, že vláda budúci týždeň na svojom zasadnutí v stredu rozhodne, či niekoho vyšle do Marrákešu. No ja som myslel, že to nejakým spôsobom sa vyrieši v parlamente a parlament zaviaže vládu, teraz čítam, že nakoniec vláda si rozhodne, že či tam niekto pôjde, alebo nepôjde. Čiže toto by ma, toto by ma veľmi zaujímalo, že ako to chcete vlastne urobiť teraz, páni z vládnej koalície, a opakujem, po hlasovaní dnešnom, kde s veľkou pravdepodobnosťou toto uznesenie prijmeme, tak opakujem, počkáme si ešte na stanovisko pána Lajčáka a opakujem, naozaj zvažujeme v prípade nutnosti zvolanie mimoriadnej schôdze s jediným cieľom – odvolať ministra Lajčáka. A potom som zvedavý na postoj SNS a väčšiny SMER-u, ktorá odmieta to, čo pán Lajčák tlačí silou-mocou proti svojej strane, proti svojej koalícii, proti väčšine občanov Slovenskej republiky. Ďakujem.
Rošková, Ľubica, poslankyňa NR SR (2012-09-19):
Ďakujem veľmi pekne. Pán poslanec, ja to vítam, aj keď myšlienka toho vášho návrhu je na diskusiu, to je fakt pravda, lebo v rómskych osadách je to zložité. Nedomnievam sa však, že navrhovaná právna úprava vami navrhovaného návrhu môže viesť k likvidácii, respektíve k zániku fungujúceho elokovaného pracoviska či detašovanej triedy, hlavne v tých školách, kde je väčší počet rómskych detí, či v rómskych osadách. Lebo pokiaľ ja viem, aj keď sú spočiatku zriaďované v provizórnych podmienkach, musia z hľadiska hygieny a bezpečnosti spĺňať základné požiadavky a z praxe viem určite, že hygiena vydáva opatrenia a určuje dobu, dokedy musia provizórne triedy alebo, ak nespĺňajú všetky kritériá, dokedy ich musia sfunkčniť. A musia splniť kritériá z hľadiska všetkých nedostatkov tak, aby zodpovedali kritériám štandardnej triedy, a ja sa domnievam, že problém pri realizácii tohto vášho návrhu by bol veľmi výrazný zo strany verejného zdravotníctva, nakoľko sa domnievam, že verejné zdravotníctvo a hygiena by dbala o to, aby sa vyskytli čo najoptimálnejšie podmienky pre fungovanie takýchto elokovaných tried. Ďakujem pekne.
Viskupič, Jozef, poslanec NR SR (2014-11-09):
Nemáme silu, aby sme tie prehnané a citlivučké reakcie, ktoré bývajú, keď sa niekto malou poznámkou a vetičkou obtrie mimo predrečníka, tuná môže niekto povedať celú faktickú poznámku, predrečníkovi sa nevenuje jedným slovkom, a nič. Vedenie parlamentu nič. Ja sa chcem, pán predseda Paška, opýtať jednu vec. To bolo celé? Ja neviem, aký je reálny váš súkromný spor s pánom Lipšicom, a v podtitule odvolávania predsedu vlády ma to ani teraz veľmi nezaujíma. Skúste si to vyjasniť mimo plénum parlamentu bez mediálnej pozornosti. A skúste aspoň slovkom zavadiť o to, že tu berieme na zodpovednosť predsedu vlády, a tým pádom celú vládu, a vysvetliť k mnohým dôvodom, ktoré tu odzneli, či existuje reálne prepojenie na stranícke štruktúry strany SMER, či sa vám nezdá, že nebola vyvodená dostatočná politická zodpovednosť odvolaním ministerky zdravotníctva a podpredsedníčky parlamentu a či tie indície, ktoré vedú aj k vám a ku ktorým ste sa reálne nevyjadrili, naozaj nespôsobujú katastrofu v našej spoločnosti. Ja vás na to teda vyzývam, keď už ste sa rozhodli vystúpiť v pléne parlamentu. Ďakujem.
R. Madej, poslanec: (2008-10-21):
„Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších  predpisov a   ktorým   sa   dopĺňa zákon č. 461/2003 Z. z. o sociálnom poistení v znení neskorších predpisov prerokuje v skrátenom legislatívnom konaní na 28. schôdzi Národnej rady Slovenskej republiky.“ Pán predseda, prosím, dajte o tomto návrhu hlasovať.
Sulík, Richard, predseda NR SR (2010-07-08):
A nech sa páči, pán Janiš.
Petrák, Ľubomír, poslanec NR SR (2011-10-18):
Ďakujem pekne za slovo. Pán kolega Choma, hovorili ste predovšetkým o prenesených kompetenciách a o nedostatku financií na ich vykonávanie. Ja chcem ale poznamenať, že okrem tohto viditeľného presunu kompetencií, na ktoré nie sú financie, sú aj, aj skryté činnosti, ktoré vláda vyžaduje od samospráv, a ja by som z oblasti ministerstva financií povedal, za posledné rok-dva, zaviedli sme konsolidáciu, ktorá predtým nebola. Áno, je to, je to jedna z povinností, konsolidujeme. Teraz zlé jazyky tvrdia, že ministerstvo financií sa nevedelo vysporiadať so vzťahmi medzi orgánmi samosprávy, ich príspevkovými organizáciami, obchodnými spoločnosťami vo vzťahu k štátnemu rozpočtu. No tak zaviedli sa, zaviedlo sa tlačivo alebo, alebo analýza vzťahov týchto spoločností so štátnym rozpočtom. Opätovne je to skrytá, skrytá činnosť, ktorá zaberá neuveriteľne veľa času aj financií. Na jar sa vykonávala analýza preneseného výkonu kompetencií a treba ale povedať, akým spôsobom sa vykonávala. Tabuľky v Exceli, ktoré mali postihnúť celú túto oblasť, mali vyše 300 strán. Samospráv, miestnych samospráv sa z tohto týkalo asi dvadsať položiek na strane, niekde okolo asi 290. Ale každý z tých takmer 2900 starostov a primátorov a ich, ich ľudia, ktorí sa týmito zaoberajú, najskôr sa museli dopracovať, že na tej dvestodeväťdesiatej strane je tých dvadsať alebo tridsať položiek, ktoré sa ich týkajú, ale tých 300 strán jednoducho museli prejsť, namiesto toho, aby štátna správa efektívne posunula a opýtala sa, čo chce vedieť, a nezaťažovala zbytočne samosprávy. Aj to je príklad.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 144, za 66, proti 14, zdržalo sa 64 poslancov. Návrh nebol schválený. Prosím pána poslanca Jurzycu, aby uviedol hlasovanie v prvom čítaní o návrhu skupiny poslancov na vydanie zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov (tlač 1175). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 1175.)
Laššáková, Jana, podpredsedníčka NR SR (2012-05-11):
Otváram 6. rokovací deň 2. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Csicsai, pán poslanec Droba, pán poslanec Chmel, pán poslanec Chren, pán poslanec Ivan Mikloš. Budeme pokračovať v prerušenej rozprave o Programovom vyhlásení vlády Slovenskej republiky a žiadosti vlády o vyslovenie dôvery , ktoré máme ako tlač číslo 37. Keďže nemáme tu za vládu zástupcu, vyhlasujem prestávku do 9.05 hodín. (Prestávka.) (Po prestávke.)
Dostál, Ondrej, poslanec NR SR (2021-12-10):
Pán podpredseda, dajte, prosím, hlasovať o tom, že Národná rada schvaľuje návrh vlády na skrátené legislatívne konanie o uvedenom vládnom návrhu zákona.
Pellegrini, Peter, podpredseda NR SR (2020-09-24):
Ďakujem pekne. Prerušujem rokovanie o tomto bode programu. Kolegyne, kolegovia, máme ešte jeden poslanecký návrh pred sebou, a to je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 131/2002 
Z. z. o vysokých školách a o zmene a doplnení niektorých zákonov v znení neskorších predpisov. Návrh zákona je uverejnený ako tlač 212. Návrh na jeho pridelenie na prerokovanie výborom je v rozhodnutí č. 202. Dávam slovo pánovi poslancovi Richardovi Vašečkovi, aby za skupinu poslancov tento návrh zákona uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 212.)
Blanár, Juraj, podpredseda NR SR (2020-11-03):
Pán poslanec Šudík s faktickou poznámkou. Nech sa páči.
M. Rehák, poslanec: (2008-12-03):
Predseda Národnej rady Slovenskej republiky rozhodnutím č. 832 z 15. októbra 2008 pridelil návrh na prerokovanie vo výboroch do 19. novembra 2008 a v gestorskom výbore do 24. novembra 2008 Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodársku politiku, ktorý bol zároveň poverený ako gestorský výbor. O pridelení parlamentnej tlače rokovali príslušné výbory 19. novembra 2008 a prijali tieto uznesenia. Výbor Národnej rady Slovenskej republiky pre financie, rozpočet a menu uznesením č. 412 a Výbor Národnej rady Slovenskej republiky pre hospodársku politiku uznesením č. 425. V uzneseniach odporučili Národnej rade Slovenskej republiky návrh schváliť s tým, že bude zabezpečená účelná úspornosť a hospodárnosť použitia finančných prostriedkov na činnosť Fondu národného majetku tak, ako to hovoril pán prezident. Gestorský výbor na základe stanovísk výborov Národnej rady Slovenskej republiky, ktorým bola parlamentná tlač pridelená v súlade s § 79 ods. 4 písm. f) rokovacieho poriadku odporúča Národnej rade Slovenskej republiky návrh rozpočtu nákladov na činnosť Fondu národného majetku Slovenskej republiky na rok 2009 schváliť a prijať uznesenie, ktoré je v prílohe tejto správy. Spoločná správa výborov Národnej rady Slovenskej republiky o prerokovaní návrhu rozpočtu nákladov na činnosť Fondu národného majetku Slovenskej republiky na roky 2009 až 2011 bola schválená uznesením gestorského výboru č. 452 z 24. novembra 2008. Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku. To je z mojej strany všetko. Otvorte rozpravu, pani predsedajúca.
Pellegrini, Peter, predseda NR SR (2015-09-17):
Ďakujem pekne, pani spravodajkyňa. Otváram všeobecnú rozpravu. Konštatujem, že som do rozpravy dostal dve písomné prihlášky, za klub KDH pána poslanca Brocku a ďalej potom Jozefa Mihála. Takže má slovo pán poslanec Brocka ako prvý písomne prihlásený do rozpravy, pripraví sa pán poslanec Mihál ako druhý písomne prihlásený do rozpravy.
Hrnčiar, Andrej, podpredseda NR SR (2017-09-13):
Pani poslankyňa Grausová.
Grausová, Natália, poslankyňa NR SR (2018-11-28):
Treba to urobiť včas, nie až keď bude neskoro. A, žiaľ, v mnohých mestách a štátoch Únie už asi neskoro je. Ďakujem.
Bugár, Béla, podpredseda NR SR (2017-03-22):
Nech sa páči, prezentujme sa a hlasujeme o návrhu pani poslankyne Jurinovej, lebo v spoločnej správe neboli návrhy. (Hlasovanie.) Prítomných 141, za 63, proti 7, zdržalo sa 71 poslancov. Konštatujem, že návrh nebol schválený.
Cmorej, Peter, poslanec NR SR (2020-10-20):
Vážený pán predsedajúci, vážené panie poslankyne, vážení páni poslanci, nakoľko poslanci Richter a Tomáš podali procedurálny návrh, a to nepokračovať v rokovaní o tomto návrhu zákona, dajte, prosím, hlasovať najskôr o tomto procedurálnom návrhu.
Paška, Pavol, predseda NR SR (2013-05-30):
Pán predseda Jarjabek.
Hatráková, Katarína, poslankyňa NR SR (2020-11-24):
Pán predsedajúci, daj... pardon.
Jurinová, Erika, podpredsedníčka NR SR (2014-05-28):
Ďakujem pekne. Toto bol, faktické poznámky na vaše vystúpenie sú dve. Uzatváram možnosť prihlásiť sa. Nech sa páči, pán poslanec Zoltán Daniš.
Laššáková, Jana, podpredsedníčka NR SR (2015-04-16):
Pán poslanec Přidal, nech sa páči.
Heger, Eduard, poslanec NR SR (2018-10-18):
Ďakujem pekne. Ja teda po poradí k tým veciam. Poslanecký návrh. Áno, aj mňa to veľmi prekvapilo, o to viac, keď je to v programovom vyhlásení vlády. Dokonca som bol prekvapený, keď som videl v relácii pána Lapšanského, jak teda hovoril, že sa teší z toho, že tí poslanci to navrhli. Ja si hovorím, že o čo tu ide, však akože, kolegovia, toto je tak závažný návrh. Ja teda nepamätám si úplne, že ako boli tie licencie, to sa ospravedlňujem. Ale tuto ma to tiež prekvapilo, lebo dalo sa očakávať, dalo sa očakávať, áno, však hovoril to, že bol poslanecký, ale že nepamätám si na to, že vtedy to bol poslanecký, ale okej. Ja rozumiem aj tomu argumentu, ktorý hovoríte, že áno, ste možno obviňovaní, že málo poslaneckých návrhov. Toto podľa mňa, ak je to aj v programovom vyhlásení vlády, tak to určite nepatrí na poslanecký návrh už len preto, že to je v programovom vyhlásení vlády, a po druhé, že máte ten rezort. Ešte keby ste nemali ten rezort, okej, dobre, poviem si, beriem to do vlastných rúk. Ale vy aj ten rezort máte v rukách, čiže to mohla kľudne pani ministerka priniesť, vy ste mohli to podporiť a podobne. O to viac, že naozaj to medzirezortné pripomienkové konanie by veľa vecí odladili z toho, čo tu teraz je. Lebo to predsa sa to deje medzi tými rezortami, môžu sa vyjadriť dotknuté subjekty, nie je to až tak pod takou paľbou pozornosti a dá sa to vylaďovať. Toto ako keby ušlo. Potom tam bolo povedané, že majú priestor na to, že snáď to tie reťazce akože neprenesú do tej ceny. No, ako toto neni, že tak snáď to neprenesú, ony to prenesú. Ony to aj hovoria a biznis nepustí. Tí ľudia nemajú prečo byť, ako dotovať to. To sú biznismeni. To sú proste tvrdí biznismeni, povedzme si na rovinu. Preto som aj hovoril, ak chcete ich postihnúť, prineste zákon, ktorý to spôsobí. Ale tento zákon to nespôsobí. Takže ešte potom bolo, že nevedeli, jaj, ty si hovoril, že nevedeli tie reťazce. Nie. Pýtal si sa potravinárov, že prečo tie ceny vzrástli, že nevedeli ti povedať. A pýtal si sa aj reťazcov? Lebo to je zaujímavé, prečo to teda vzrástlo, keď to... (Prerušenie vystúpenia časomerom.)
Laurenčík, Milan, podpredseda NR SR (2020-11-25):
Ďakujem. Prosím, zaujmite miesto pre spravodajcu. Ja otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Uzatváram túto možnosť. Do rozpravy sa prihlásil pán navrhovateľ, nech sa páči.
B. Bugár, podpredseda NR SR: (2004-06-24):
Vážené panie poslankyne, vážení páni poslanci, vzhľadom na to, že zajtra pán podpredseda vlády cestuje do zahraničia, tak sa pýtam, či je všeobecný súhlas, aby sme dnes začali a zajtra potom po tých dvoch bodoch pokračovali so správami podpredsedu vlády pána Csákyho. To sú body 22, 23, 24, 25 a zajtra po tých dvoch bodoch, ktoré prerokujeme na neverejnom rokovaní, by sme pokračovali správami pána podpredsedu. Nakoľko je súhlas, tak pristúpime k prvej správe o vyhodnotení vládnych materiálov vo vzťahu k rómskym komunitám za roky 2001 až 2003 (tlač 682). Pán podpredseda Csáky, nech sa páči, máte slovo.
Grendel Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 122 poslancov, za 83, proti 5, zdržalo sa 34 poslancov, hlasovali všetci prítomní. Konštatujem, že sme tento návrh schválili, a pristúpime k tretiemu čítaniu o návrhu zákona. Otváram rozpravu v rámci tohto čítania a pýtam sa, či má niekto záujem z poslancov sa prihlásiť do rozpravy. Nie, vyhlasujem rozpravu za skončenú a pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Osuský, Peter, poslanec NR SR (2012-10-29):
Ďakujem pekne, pani predsedajúca. Ono je to tak, keď oprostíme sa od všetkého ostatného a vrátime sa len k tomu meritu veci, zostane to, o čom sa tu hovorilo. To znamená ekonomické náklady, na ktoré sa skladáme všetci. Keby sa v súvislosti s problematikou, ktorú sa tento návrh pokúša riešiť, zvážilo, že ak sú toto jediné pozitívne diskriminujúce náklady, tak by to bolo veľmi dobré. Žiaľbohu, sú s tým mnohonásobne spojené oveľa vyššie a dramatickejšie náklady. O mne nemožno pochybovať, že mojím životným krédom je, že jediné, čo v živote má zmysel, sú deti. Preto som dosť kategorickým a závažným odporcom zabíjania zdravých detí v lone matky. Na druhej strane musím povedať, že tie dobre mienené rady, ako zabrániť tomu chlapovi, aby sa na tú ženu vydriapal a urobil jej desiate dieťa alebo šieste, alebo deviate, sú fajn. Ale vieme, o čom hovoríme, a vieme, aká je realita. A hovoriť o tom, že sa to dá robiť „uvedomením“, ma vracia k slávnej Bielej nemoci Karla Čapka, kde diktátor hovorí: „A já viděl ty muže vracet sa z válek ověnčené řády.“ A doktor Galén mu na to hovorí: „A já spíše viděl v lazeretech ty druhé.“ A je, samozrejme, pochopiteľné vidieť tú vec z tej dobrej stránky, ako by to malo byť „lepšie“ ako sterilizáciou. No ja teraz v pozícii doktora Galéna pri pohľade na tú manželom znásilnenú, ktorý jej v tej chvíli spraví desiate dieťa hovorím: „Já vidím spíše ty druhé,“ kde výchova ani nič iné nie je prevenciou.
Kužma, Štefan, poslanec NR SR (2011-09-09):
Vážený pán predsedajúci, vážené pani poslankyne, poslanci, dovoľte mi, aby som podľa § 73 ods. 1 zákona Národnej rady č. 350/1996 o rokovacom poriadku vystúpil ako určený spravodajca v prvom čítaní k vládnemu návrhu, ktorým sa mení a dopĺňa zákon 124/2006 o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, ktorými sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Je to tlač 475. Podávam spravodajskú správu. Predseda Národnej rady Slovenskej republiky rozhodnutím č. 486 z 19. augusta 2011 navrhol prideliť návrh zákona na jeho prerokovanie výborom, navrhol gestorský výbor, vrátane lehôt na jeho prerokovanie. Súčasne predseda Národnej rady konštatoval, že návrh zákona spĺňa všetky ustanovenia, náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade. Účelom návrhu zákona je upraviť legislatívny rámec podmienok zabezpečenia uspokojivej ochrany života a zdravia zamestnancov prostredníctvom zníženia administratívno-regulačného zaťaženia zamestnávateľov. Súčasťou návrhu zákona je aj spresnenie znenia a úprava jeho ustanovení so zreteľom na zmeny súvisiacich právnych predpisov a poznatkov z aplikačnej praxe. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie týmto výborom: ústavnoprávnemu výboru, výboru pre zdravotníctvo, výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh pridelený, ho prerokovali v termíne do 30 dní a v gestorskom výbore do 32 dní od prerokovania návrhu v Národnej rade. Pán predsedajúci, skončil som, otvorte rozpravu.
Zmajkovičová, Renáta, podpredsedníčka NR SR (2013-05-15):
S faktickými poznámkami pán poslanec Kolesík. Uzatváram možnosť prihlásiť sa s faktickou poznámkou. Nech sa páči, pán spravodajca.
Susko, Boris, poslanec NR SR (2020-10-20):
Ďakujem pekne za slovo. Vážený pán poslanec Fico, pekne ste tu poukázali na to, že aké množstvo sociálnych benefitov naša vláda zaviedla v predchádzajúcich volebných obdobiach, teda nie je to len 13. dôchodok, ktorý tu bol spomínaný, a terajšia vláda ich v rôznych zákonoch ide, ide rušiť. Ak sa teda teraz pri tomto konkrétnom zákone bavíme o 13. dôchodkoch, okrem toho, že pán minister Krajniak, ako aj ostatní členovia jeho strany hlasovali za tento návrh, tak počas predvolebnej kampane aj počas volieb, aj po nej krátko predseda strany SME RODINA dal verejný prísľub občanom Slovenskej republiky, opakujem, verejný prísľub občanom Slovenskej republiky, že tieto sociálne výhody nezrušia. Takýto verejný prísľub je v zásade uzavretie zmluvy s občanom. A ja sa chcem spýtať, ako pán minister, ktorý predkladal tento návrh zákona, chce obhájiť porušenie zmluvy s občanom, chce obhájiť porušenie verejného prísľubu, ktorý dal jeho predseda strany v predvolebnej kampani. Keďže voliči vyjadrili svoju voľbu vo voľbách, tak akceptovali tento, tento verejný prísľub, akceptovali uzavretie tejto zmluvy s občanmi a na základe toho ich posunuli do parlamentu. Dnes, keď táto strana ruší tieto výhody, tak zjavne porušuje túto zmluvu s občanom. Ako to chce teda pán minister obhájiť, by ma veľmi zaujímalo. Ďakujem.
Brisudová, Martina, poslankyňa NR SR (2020-07-15):
Ďakujem pekne za slovo. V hnutí OĽANO sú prezentované konzervatívnejšie i liberálnejšie názory na tému umelého prerušenia tehotenstva. Ochrana života je prioritná aj pre nás liberálnejších poslancov OĽANO, no na druhej strane stojí právo na rozhodnutie ženy. Preto si myslím, že nie je správne zasahovať do intímnych rozhodnutí partnerov, ale skvalitňujme gynekologickú starostlivosť o ženy, zaveďme do škôl sexuálnu výboru alebo výchovu k manželstvu, materstvu a rodičovstvu a nechajme právo rozhodnúť sa a niesť za toto rozhodnutie zodpovednosť na žene, resp. na oboch partneroch. Verím, že mladí ľudia tak lepšie pochopia v živote svoju zodpovednosť a budú ro... budú rozumieť tomu, čo narodenie dieťaťa v živote ženy alebo partnerov znamená. Je našou povinnosťou vytvárať kvalitné životné podmienky pre ľudí žijúcich na Slovensku, ale nemôžme takýmto tvrdým spôsobom zasahovať do základných práv a slobôd žien, preto súhlasím s vami, pán poslanec Viskupič. Ďakujem pekne za slovo.
Kaník Ľudovít, poslanec NR SR (2013-09-24):
(Rečník prikývol.)
Kollár, Boris, predseda NR SR (2022-05-03):
S ďalšou faktickou, pán poslanec Kubánek.
Kollár, Boris, predseda NR SR (2022-09-29):
Ďakujem pekne. Vážení kolegovia, faktické pustíme až neskôr. A chcem vás ale upozorniť, že teraz prerušujem schôdzu do 14.15 hod., parlament nezačne o 14.00 hod., ale až o 14.15 hod. kvôli tomu, že nám padol systém, musí sa reštartovať, takže vás chcem upozorniť, že všetky výbory, ktoré mali začať o 12.05 hod., budú začínať o 12.15 hod. minimálne, o 12.15 hod. Všetky výbory sa tým pádom budú posúvať, a preto posúvame aj začiatok schôdze na 14.15 hod., lebo všetky výbory sa poposúvajú po 15 minútach. Potom budeme ďalej pokračovať v 73., nebude, nebude hodina otázok, bežíme v tomto ďalej a hlasuje sa o 17.00 hod., aby ste vedeli. Žiadne iné hlasovanie skôr nebude. (Reakcie z pléna.) Nebude. (Prerušenie rokovania o 14.05 hod.) (Pokračovanie rokovania o 14.15 hodine.)
Štefanec, Ivan, poslanec NR SR (2013-12-06):
Ďakujem pekne, pani podpredsedníčka. Najskôr chcem takisto povedať, čo sa týka atmosféry rokovania o rozpočte, že to tiež považujem za nedôstojné, nielen kvôli počtu poslancov, ale aj kvôli absencii ministrov vlády. Včerajšieho dňa sa vôbec nezúčastnil pán premiér, čo je, ak si pamätám, bolo prvýkrát v histórii, že takto vyjadril vlastne nedôveru k štátnemu rozpočtu, a večer tu sedel len jeden minister, aj to minister práce, ktorý vyjadril podporu svojmu kolegovi pánovi ministrovi financií, takže tá atmosféra skutočne nie je vhodná rokovanie o zákona roka. Teraz fakticky k tomu, čo povedal pán minister financií najmä ohľadom daňového výberu. Veľmi zdôrazňoval zlepšený výber DPH, čo je oproti predpokladu, oproti posledným prognózam pravda, z čoho sa všetci tešíme, ale ja by som chcel ten optimizmus podstatne krotiť vzhľadom na skutočnosť, že tohtoročný aj budúci výber DPH ešte vôbec nemá dosahovať úroveň roku 2011. Dokonca mal byť pod rokom 2011. Takže ak by bolo pravdou, že naozaj výber DPH sa tak zlepšil, tak zrejme na rok 2014 by vláda si neplánovala také malé ciele. Pripomínam, že za tri roky sa spotreba zvýšila od roku 2011 o 7,6 %, ale DPH sa má budúci rok vybrať menej než v roku 2011. A na túto tému ma zaujala informácia z Inštitútu finančnej politiky. Doslova citujem: „Po viacročnom poklese sa úspešnosť výberu DPH od druhej polovice 2011 postupne stabilizuje.“ Čiže od roku 2011 sa stabilizuje prepad, ktorý začal v roku 2006 nástupom prvej vlády Roberta Fica. Ďakujem.
Laurenčík, Milan, podpredseda NR SR (2021-11-05):
Pán poslanec Vladimír Zajačik s faktickou poznámkou.
Kyselica, Lukáš, poslanec NR SR (2023-06-27):
Vďaka. Vďaka za dobrú rozpravu. My sme sa dneska na obed bavili na ústavnoprávnom výbore troška o jednej veci, čo by som chcel dať pod tento zákon, len, žiaľ, dneska som na to došiel alebo dneska som dostal taký podnet a už, už by sme to nestíhali, ide o to, že zo starých fondov bolo umožnené čerpať 25 miliónov na nové sanitky, ktoré by sa mali dodávať priebežne na jeseň tohto roka, no a jazdilo sa na 3,5 tonkách, no a tieto nové sanitky prídu cca 3 900, takže si začali robiť títo záchranári, teda tí sanitkári vodičáky na céčko, sanitkári, čo 10-15 rokov jazdili na céčko, lenže pokiaľ chcú viesť sanitky s majákom, tak musia mať to céčko aspoň dva roky. Takže takáto situácia na rýchlo vyvstala a, žiaľ, už sme to nestihli, ale je to potrebná vec, ktorá, ja neviem, či tu budem, nebudem, alebo to je jedno, ale proste aby nový parlament, ktorý tu bude, že čím skôr niečo takéto keby schválil. Alebo uvidíme, ak bude schôdza pokračovať a bol by tam nejaký možný zákon, kde by sa to dalo riešiť aj s ohľadom na rôzne transpozície, tak, tak to určite spravíme, vďaka.
D. Lipšic, podpredseda vlády a minister spravodlivosti SR: (2003-12-02):
Zákonná úprava sa týka rokov 1939 – 1945, keď bol v Európe vojnový stav. Po roku 1945 vojnový stav v Európe nebol. Ja si myslím, že bez znevažovania tohto pozmeňujúceho návrhu by sme sa najskôr mali sústrediť na odškodňovanie ľudí, ktorí bojovali v druhej svetovej vojne, potom môžeme ísť ďalej, ale mali by sme ísť krok za krokom. A ďalej, pani poslankyňa, myslím, aj po roku 1948. Ak ideme niečo upravovať, tak nielen neprávosti do roku 1945 a po roku 1945, ale najmä protizákonné neprávosti a protiľudské neprávosti, ktoré sa udiali po roku 1948. Ďakujem vám pekne.